hotchpotch/miracl-hf-unified huggingface dataset:
एकल स्वामित्व
एकल स्वामित्व (Sole proprietorship) एक प्रकार का व्यावसायिक संगठन है। इसका अर्थ है- 'एक व्यक्ति का स्वामित्व'। अर्थात् एक ही व्यक्ति व्यवसाय का स्वामी होता है। इस प्रकार एकल स्वामित्व वह व्यापार संगठन है, जिसमें एक ही व्यक्ति स्वामी होता है और व्यवसाय से संबंधित सभी कार्यकलापों का प्रबंधन और नियंत्रण उसी के हाथ में होता है। एकल व्यवसाय के स्वामी और संचालक ‘एकल स्वामी’ या ‘एकल व्यवसायी’ कहलाते हैं। एकल व्यवसायी अपने व्यवसाय से सम्बन्धित सभी संसाधनों को जुटाकर उन्हें योजनाबद्ध ढंग से व्यवस्थित करता हैं तथा लाभ कमाने के एकमात्र उद्देश्य से सारी गतिविधियों का संचालन करता है। इसे - जे. एल. हैन्सन इस तरह परिभाषित किया है " एकल व्यापारी व्यवसाय एक एसी व्यावसायिक इकाई है जिसमें एक ही व्यक्ति पूंजी लगाता है, उद्यम का जोखिम उठाता है व प्रबंधन करता हैं।। "
एकल स्वामित्व व्यवसाय स्वरूप की निम्नलिखित विशेषताएं हैं -
भारत में एकल स्वामित्व बहुत प्रचलित है। इसके निम्नलिखित लाभ हैं :ऊपर बताए गए गुणों के कारण एक व्यक्ति द्वारा संचालित व्यवसाय संगठन व्यवसाय का सबसे अच्छा स्वरूप है। लेकिन अन्य संगठनों के समान इसकी कुछ सीमाएं भी हैं।
भागीदारी
भागीदारी या साझेदारी (partnership) व्यावसायिक संगठन का एक स व्यक्तियों का पारस्परिक संबंध है, जिसमें लाभ कमाने के उद्देश्य से एक व्यावसायिक उद्यम का गठन किया जाता है। वे व्यक्ति जो एक साथ मिलकर व्यवसाय करते है, उन्हें व्यक्तिगत रूप से ‘साझेदारी’ (पार्टनरशिप) और सामूहिक रूप से ‘फर्म’ कहा जाता है। जिस नाम से व्यवसाय किया जाता है उसे ‘फर्म का नाम’ कहते हैं। सुलतान एंड कंपनी, रामलाल एंड कंपनी, गुप्ता एंड कंपनी आदि कुछ फर्मों के नाम हैं।
साझेदारी फर्म, भारतीय साझेदारी अधिनियम, 1932 के प्रावधनों के अंतर्गत नियंत्रित होती है। भारतीय साझेदारी अधिनियम, 1932 की धरा 4 के अनुसार साझेदारी उन व्यक्तियों का आपसी संबंध है, जो उन सबके द्वारा या उन सबकी ओर से किसी एक साझेदार द्वारा संचालित व्यवसाय का लाभ आपस में बांटने के लिए सहमत होते हैं।
चूंकि एकल स्वामित्व व्यवसायिक संगठन की कुछ सीमाएं होती हैं; इसके वित्तीय और प्रबंधकीय संसाधन बहुत सीमित होते हैं तथा एक निश्चित सीमा से आगे इस व्यवसाय का विस्तार करना भी संभव नहीं है। एकल स्वामित्व व्यावसायिक संगठन की इन्हीं सीमाओं से निपटने के लिए साझेदारी व्यवसाय अस्तित्व में आया है।
उदाहरण मान लीजिए कि आप अपने इलाके में एक रेस्तराँ खोलना चाहते हैं। इसके लिए आपको पूँजी, काम करने वाले लोग, स्थान, बर्तन और कुछ अन्य वस्तुओं की आवश्यकता होगी। आपको लगा कि आप इसके लिए आवश्यक सारा धन नहीं जुटा पाएंगे और न ही आप इस काम को अकेले कर पाएंगे। इसलिए आपने अपने दोस्तों से बात की और उनमें से तीन व्यक्ति आपके साथ मिलकर इस रेस्तराँ को चलाने के लिए तैयार हो गए। वे तीनों रेस्तराँ चलाने के लिए कुछ पूँजी और कुछ दूसरी वस्तुओं की व्यवस्था करने के लिए भी तैयार हो गए। इस प्रकार आप चारों मिलकर रेस्तराँ के स्वामी बने और होने वाले लाभ हानि को भी आपस में बांटने के लिए तैयार हो गए। साझेदारी व्यवसाय के कुछ लाभ हैं, जो इस प्रकार हैं :इन सभी लाभों के बावजूद साझेदारी फर्म की कुछ सीमाएं भी होती हैं। एक ऐसा व्यावसायिक संगठन जिसमें पेशेवर निपुणता तथा उद्यमशीलता का सम्मिश्रण हो तथा जिसके प्रचलन में लचीलापन, नवप्रवर्तन व कुशल प्रविधि तथा आंतरिक संरचना को संगठित करते समय सदस्यों को सीमित दायित्व के लाभ प्राप्त करने की छूट हो, सीमित दायित्व साझेदारी कहलाती है।
संयुक्त पूँजी कम्पनी
संयुक्त पूँजी कम्पनी (joint-stock company) वह व्यावसायिक संगठन है जिसके स्वामी बहुत से अंशपूंजीधारक (शेयरहोल्डर) होते हैं। शेयरहोल्डर का कम्पनी पर स्वामित्व शेयरहोल्डर के शेयरों के अनुपात में होता है। अतः संयुक्त पूँजी कम्पनी में असमान स्वामित्व का प्रावधान होता है।
भारत में कंपनियाँ, भारतीय कंपनी अधिनियम 1956 द्वारा शासित होती हैं। अधिनियम के अनुसार एक कंपनी का अभिप्राय उस कंपनी से है जिसकी स्थापना तथा पंजीकरण इस अधिनियम के अंतर्गत हुआ हो।
संयुक्त पूँजी कम्पनी विधान द्वारा निर्मित ऐसा 'कृत्रिम व्यक्ति' है जिसका स्वतंत्र वैधानिक अस्तित्व होता है, इसका शाश्वत जीवन तथा एक सार्वमुद्रा (कॉमन सील) होती है। कंपनी की पूँजी समान मूल्य वाले अंशों में विभाजित होती है। कंपनी के सदस्यों, जिनके पास एक या उससे अधिक अंश हों, कंपनी के अंशधारक कहलाते हैं।व्यावसायिक संगठनों के कंपनी स्वरूप को अन्य स्वरूपों की तुलना में कई लाभ प्राप्त होते हैं, उनमें से कुछ निम्नलिखित है :बड़े व्यवसायों के लिए संगठन का कंपनी स्वरूप उपयुक्त है। यह बड़े पैमाने पर प्रचालन हेतु बड़ी मात्रा में पूँजी संग्रहण को संभव बनाता है। मशीन निर्माण, सूचना प्रौद्योगिकी, लौह एवं इस्पात, अल्यूमीनियम, उर्वरक तथा औषधि उद्योग आदि संयुक्त पूँजी कंपनी के स्वरूप में संगठित किए जाते हैं।
स्वामित्व के आधर पर कंपनियाँ चार भिन्न प्रकार की होती हैं- निजी कंपनी, सार्वजनिक कंपनी, सरकारी कंपनी तथा बहुराष्ट्रीय कंपनी।
कंपनी अधिनियम 1956 के अनुसार, निजी कंपनी का अभिप्राय ऐसी कंपनी से है जिसकी न्यूनतम प्रदत्त पूँजी एक लाख रूपये हो। इसकी विशेषताएँ निम्नलिखित हैं :कंपनी अधिनियम 1956 के अनुसार, सार्वजनिक कंपनी का अभिप्राय उस कंपनी से है जो निजी कंपनी नहीं है। इसकी विशेषताएँ निम्नलिखित हैं :कंपनी अधिनियम 1956 के अनुसार एक कंपनी जिसकी प्रदत्त अंश पूँजी का न्यूनतम 51 प्रतिशत केन्द्र अथवा राज्य सरकार के पास हो, वह सरकारी कंपनी है। इसमें उसकी सहायक कंपनियाँ भी सम्मिलित हैं। सरकारी कंपनियों का अंकेक्षण भारत के नियंत्राक एवं महालेखा परीक्षक द्वारा किया जाता है तथा उसकी रिपोर्ट संसद में प्रस्तुत की जाती है।
भारत की प्रमुख सरकारी कंपनियों के उदाहरण हैं- एच.एम.टी.लिमिटेड, कोल इंडिया लिमिटेड, स्टील अथॉरिटी ऑफ इंडिया लिमिटेड, एन.टी.पी.सी. लिमिटेड, महानगर टेलीफोन निगम लिमिटेड, ओ.एन.जी.सी. लिमिटेड आदि।
सरकारी कंपनी की विशेषताओं की सूची इस प्रकार है :
यह ऐसी कंपनी है जो अपना व्यवसाय अपने समामेलन वाले देश के साथ-साथ एक या अधिक अन्य देशों में भी चलाती है। इस तरह की कंपनियां वस्तुओं का उत्पादन अथवा सेवाओं की व्यवस्था एक अथवा अनेक देशों में करती हैं और उन्हें उन्हीं देशों अथवा अन्य देशों में बेचती हैं। आपने निश्चित रूप से कई बहुराष्ट्रीय कंपनियों के विषय में सुना होगा, जो कि भारत में व्यापार करती हैं जैसे पिफलिप्स, एलजी, हुंडई, जनरल मोटर्स, कोका कोला, नेस्ले, सोनी, मैक डोनाल्ड्स, सिटी बैंक, पेप्सी फूड, कैडबरी आदि।
राष्ट्रीय सीमाओं के पार बड़े पैमाने पर उत्पादन तथा वितरण के कारण बहुराष्ट्रीय कंपनियों को अधिक कमाई होती है। जिससे इन्हें कई लाभ प्राप्त होते हैं।
उपरोक्त लाभों पर चर्चा से एक बात तो तय है कि ये बहुराष्ट्रीय कंपनियां जिस देश में स्थापित होती हैं उस देश को निःसंदेह लाभ पहुंचता है। लेकिन बहुराष्ट्रीय कंपनियों की कुछ सीमाएं हैं, जो निम्नलिखित हैं :
सहकारी समिति
सहकारी समिति (cooperative) लोगों का ऐसा संघ है जो अपने पारस्परिक लाभ (सामाजिक, आर्थिक, सांस्कृतिक) के लिए स्वेच्छापूर्वक सहयोग करते हैं।
औद्योगिक क्रांति के कारण आर्थिक तथा समाजिक असंतुलन के परिणाम स्वरूप भारत मे वर्ष 1901 में एडवर्ड लॉ की अध्यक्षता में सहकारी समितियों के संगठनो की संभावना ओर सफ़लता पर रिपोर्ट के लिए समिति की स्थापना की गई तथा रिपोर्ट के आधार पर 1904 में सहकारी साख अधिनियम पास किया गया, तभी से सहकारी आंदोलन का प्रारंभ हुआ। पूँजीवादी देश जैसे संयुक्त राज्य अमेरिका तथा जापान और समाजवादी देश दोनों प्रकार के देशों में सहकारी समितियों ने विशेष स्थान बना कर देश में उन्नति लाई है।
'सहकारी' शब्द का अर्थ है- 'साथ मिलकर कार्य करना'। इसका अर्थ हुआ कि ऐसे व्यक्ति जो समान आर्थिक उद्देश्य के लिए साथ मिलकर काम करना चाहते हैं वे समिति बना सकते हैं। इसे ‘सहकारी समिति’ कहते हैं। यह ऐसे व्यक्तियों की स्वयंसेवी संस्था है जो अपने आर्थिक हितों के लिए कार्य करते हैं। यह अपनी सहायता स्वयं और परस्पर सहायता के सिद्धान्त पर कार्य करती है। सहकारी समिति में कोई भी सदस्य व्यक्तिगत लाभ के लिए कार्य नहीं करता है। इसके सभी सदस्य अपने-अपने संसाधनों को एकत्र कर उनका अधिकतम उपयोग कर कुछ लाभ प्राप्त करते हैं, जिसे वह आपस में बांट लेते हैं।
सहकारी समिति, संगठन का एक प्रकार है जिसमें व्यक्ति अपनी इच्छा से, समानता के आधार पर अपने आर्थिक हितों के लिए मिलकर कार्य करते हैं। उदाहरणार्थ, एक विशेष बस्ती के विद्यार्थी विभिन्न कक्षाओं की पुस्तकें उपलब्ध कराने हेतु एकत्र होकर एक सहकारी समिति बनाते हैं। अब वे प्रकाशकों से सीधे ही पुस्तकें क्रय करके विद्यार्थियों को सस्ते दामों पर बेचते हैं। क्योंकि वे सीधे प्रकाशकों से ही पुस्तकें क्रय करते हैं इसलिए मध्यस्थों के लाभ का उन्मूलन होता है।सहकारी समितियों का वर्गीकरण उनके द्वारा प्रदान की जाने वाली सेवाओं की प्रकृति के आधार पर किया जा सकता है। सहकारी समितियों के मुख्य प्रकार निम्नलिखित हैं : व्यावसायिक संगठन के सहकारी स्वरूप के निम्नलिखित लाभ हैं : उपरोक्त लाभों के अतिरिक्त सहकारी समिति संगठन की कुछ सीमाएं भी है।
भारत में सहकारिता आन्दोलन
भारत में सहकारिता का इतिहास सौ वर्षों से भी अधिक पुराना है। यहाँ, विशेषतः १९४७ के बाद, सहकारी समितियों का बहुत तेजी से विकास हुआ। एक अनुमान के अनुसार, देश में 6 लाख सहकारी समितियां सक्रिय हैं, अरबों लोगों को रोजगार मिल रहा है। ये समितियां अधिकांश समाज में काम कर रही हैं, लेकिन कृषि, उर्वरक और दूध उत्पादन में उनकी भागीदारी सबसे अधिक है। अब बैंकिंग क्षेत्र में सहकारी समितियों की संख्या बढ़ रही है लेकिन देश के सहकारी आन्दोलन कई विसंगतियों के जाल में फंस गए हैं।
1904 में, अंग्रेजों ने भारत में सहकारी समितियों की एक निश्चित परिभाषा बनाई। कानून बनाने के बाद, इस क्षेत्र में कई पंजीकृत संगठन काम करने आए। सहकारी समिति की स्थापना करके, सरकार ने इसे तेजी से बढ़ाने की कोशिश की है। सरकार के प्रयासों ने सहकारी समितियों की संख्या में वृद्धि की, लेकिन सहयोग के बुनियादी तत्त्व धीरे-धीरे समाप्त हुए।
भारत में सहकारी आन्दोलन की अनेक महत्त्वपूर्ण उपलब्धियाँ रहीं, किन्तु इसे हम सफल नहीं कह सकते। इस आन्दोलन द्वारा जो लक्ष्य प्राप्त करने थे, वे प्राप्त नहीं किये जा सके। भारत में सहकारी आन्दोलन की असफलता के मुख्य कारण निम्नलिखित हैं-
(१) अकुशल प्रबन्ध व्यवस्था -- इन संगठनों में कार्यरत कर्मचारी एवं प्रबन्धक दोनों ही प्रबन्ध व्यवस्था में कुशल एवं निपुण नहीं होते।
(२) सरकार सहकारी संगठनों के रजिस्ट्रेशन, अंकेक्षण आदि के माध्यम से इनके संचालन में अनावश्यक हस्तक्षेप करती है, जिससे ये संगठन स्वायत्तता प्राप्त नहीं कर पाए।
(३) ये संगठन निजी क्षेत्र से होने वाली कठोर प्रतिस्पर्धा के सामने नहीं टिक पाते हैं। निजी क्षेत्र में पेशेवरपन तथा अधिक कुशलता होती है जिसका सहकारी संगठन में सर्वथा अभाव पाया जाता रहा है।
(४) लाभ को विशेष स्थान न मिलने से इन संगठनों में व्यावसायिक कुशलता का अभाव रहा है।
(५) सहकारी आन्दोलन को कुशल एवं अनुभवी नेतृत्व मिल पाने के कारण असफलता का सामना करना पड़ा है।
(६) अशिक्षा, इस आन्दोलन के विकास के मार्ग की महत्त्वपूर्ण समस्या है।
(७) रामनिवास मिर्धा समिति के अनुसार, "भारत में 25 प्रतिशत सहकारी समितियाँ वास्तव में सक्रिय नहीं हैं। इन्हीं निष्क्रिय समितियों के कारण भी सहकारी आन्दोलन के विकास में बाधा पहुँची है।
(८) भारत में जनहित की सहकारी भावना का अभी पूर्ण विकास नहीं पाया है।
(९) नौकरशाही का प्रभुत्व
(१०) सामाजिक व्यवस्था के दोष -- जातीय संघर्ष, दरिद्रता, वर्गभेद आदि भारतीय सामाजिक व्यवस्था के ऐसे तत्त्व हैं जिनका प्रतिकूल प्रभाव सहकारी आन्दोलन पर पड़ा है।
(११) अन्य -- गोपनीयता का अभाव, अपर्याप्त पूंजी, निर्धनों को पर्याप्त लाभ न मिलना, दोषपूर्ण निरीक्षण तथा अंकेक्षण, ऋणग्रस्तता, कृषि का पुराना तरीका, नियमित बाजारों का अभाव इत्यादि।
भारत में सहकारिता आन्दोलन का एक लम्बा एवं विस्तृत इतिहास है। लगभग 100 वर्ष से भी अधिक की अवधि के दौरान आन्दोलन ने विविध प्रकार के कार्य किए हैं तथा अर्थव्यवस्था के विभिन्न क्षेत्रों में महत्वपूर्ण सामाजिक-आर्थिक बदलाव में अहम भूमिका निभाई है। आज यह आन्दोलन चीनी, दुग्ध, ऋण एवं उर्वरक आदि महत्वपूर्ण क्षेत्रों में महान शक्ति के रूप में उभरकर सामने आया है। आज अनेकों सहकारी ब्रांड केवल भारत में ही नहीं बल्कि विदेशों में भी घर-घर प्रचलित हो गए हैं।
निम्न राजनीति
निम्न राजनीति (Low Politics) एक ऐसी अवधारणा है जिसमें ऐसे सभी मामलों को शामिल किया गया है जो कि राज्य के अस्तित्व के लिए इतने महत्वपूर्ण नहीं हैं जितने की आर्थिक और सामाजिक मामले हैं। निम्न राजनीति राज्य के कल्याण का अनुक्षेत्र है। यह अवधारणा उच्च राजनीति की अवधारणा के विपरीत है जो राज्य के अस्तित्व और सख्त राष्ट्रीय सुरक्षा के बारे में विचार करती है। कोहन (Keohane) और नायी (Nye) ने वर्णन करते हुए बताया है कि पहले के समय, अंतर्राष्ट्रीय संबंध राष्ट्रीय सुरक्षा पर आधारित एक सरल अंतर्निर्भरता योजना पर आधारित थे: उच्च राजनीति, और आजकल अंतरराष्ट्रीय संबंध घरेलू मुद्दों पर आधारित एक जटिल अंतर्निर्भरता द्वारा संचालित हैं: निम्न राजनीति।
अंतरराष्ट्रीय संबंधों का शास्त्रीय यथार्थवादी (Classical Realism) सिद्धांत केवल उच्च राजनीति को ही प्रासंगिक मानता है और निम्न राजनीति को पूरी तरह से खारिज कर देता है। जटिल अंतर्निर्भरता का उदार सिद्धांत उच्च राजनीति को खारिज किये बिना निम्न राजनीति को मौलिक सममझता है।
उच्च राजनीति
अंतरराष्ट्रीय संबंधों के एक उप क्षेत्र के भीतर और राजनीति विज्ञान में समग्र रूप से "उच्च राजनीति" (High Politics) की अवधारणा में उन सभी मामलों को शामिल किया जाता है जो कि राज्य के अस्तित्व के लिए महत्वपूर्ण हो: नामतः राष्ट्रीय और अंतरराष्ट्रीय के मुद्दे। यह अक्सर "निम्न राजनीति" के विरोध में प्रयोग किया जाता है।
"उच्च राजनीति" शब्द भी परमाणु युद्ध के दांव को देखते हुए लगभग शीत युद्ध के दौरान ही गढ़ा गया था। परमाणु बम के आगमन से यह स्पष्ट हो गया कि किसके लिए लड़ना अंततः मुनासिब था और किसके लिए नहीं। इससे यह साफ हो गया कि "उच्च राजनीति" का क्या मतलब है।
आर एल स्टाईनका: द हाँटींग हॉर
आर. एल. स्टाईन'की: द हाँटींग हॉर (अंग्रेज़ी: ), प्रत्येक आधे घंटे के लंबे एपिसोड के साथ एक अमेरिकी / कनाडाई मूल संकलन हॉरर काल्पनिक श्रृंखला है। श्रृंखला २००७ फिल्म पर आधारित और दा पुस्तकें द हाँटींग हॉर: नाईटमेयर हॉर और फियर स्ट्रीट संकलन आर. एल. स्टाईन द्वारा।
तृतीयक क्षेत्र
अर्थव्यवस्था के तृतीयक क्षेत्र (tertiary sector of economy) को 'सेवा क्षेत्र' (service sector) भी कहते हैं। अर्थव्यवस्था के अन्य दो क्षेत्र 'प्राथमिक क्षेत्र' (कृषि, पशुपालन, मछली पालन आदि) तथा 'द्वितीयक क्षेत्र (विनिर्माण) हैं।
तृतीयक क्षेत्र का विकास २०वीं शताब्दी के आरम्भ में शुरू हुआ। इसके अन्तर्गत व्यापार, यातायात, संप्रेषण (कमुनिकेशन्स), वित्त, पर्यटन, सत्कार (हॉस्पितैलिटी), संस्कृति, मनोरंजन, लोक प्रशासन एवं लोक सेवा, सूचना, न्याय, स्वास्थ्य, शिक्षा आदि आते हैं।
कैटादिन
कैटादिन (Mount Katahdin) संयुक्त राज्य अमरीका, के उत्तरपूर्व सीमांत पर मेन राज्य के मध्य भाग में पिस्कैटाक्वॉइस जनपद के अंतर्गत स्थित पर्वत जिसकी ऊँचाई ५,२६८ फुट है।
यह पूर्णतया ग्रेनाइट चट्टानों से निर्मित है और कई भागों में नग्न पत्थर सतह पर उभर आए हैं। बाहर की ओर चट्टानों के टूटने फूटने से पर्वत विदीर्ण एवं बीहड़ सा लगता है। शिखरांचल पर लाइकेन तथा उसी जाति छोटे पौधे उगते हैं। इसके दो ढाई हजार फुट नीचे आदि जाति के छोटे पौधे मिलते हैं। ऊँचाई से देखने पर सारा पर्वतक्षेत्र शंक्वाकार ग्रेनाइट शिखर एवं मध्यांचलों में प्रवाहित छोटी बड़ी नदियाँ तथा झीलें बहुत ही मनोरम दृश्य उपस्थित करती हैं। शिखरांचल में ग्रेनाइट चट्टानों के ऊपर कहीं-कहीं ट्रैप (Trap boulders) तथा अन्य चट्टानें मिलती हैं जिनमें बलुआ पत्थर प्रमुख हैं। सारा पर्वतप्रांत बीहड़ एवं दुर्गम है और केवल पेनॉब्सकाट नदी एकमात्र मार्ग प्रदान करती हैं; इसमें भी बालू के ढूहे एवं प्रपात इत्यादि हैं। प्राकृतिक सौंदर्य एवं बीहड़ता के कारण कैटादिन पर्वत प्रांत तथा आसपास के क्षेत्रों को १९३१ ई० में राष्ट्रीय बाग (National park) का रूप दे दिया गया है।
सूचना अर्थव्यवस्था
सूचना अर्थव्यवस्था (Information economy) से तात्पर्य उस अर्थव्यवस्था से है जिसमें सूचना सम्बन्धी क्रियाकलापों एवं सूचना उद्योग की प्रधानता हो।
प्रतिस्पर्धा अधिनियम 2002
प्रतिस्पर्धा अधिनियम 2002 (Competition Act, 2002) भारत का एक अधिनियम है जो भारत में स्वस्थ प्रतिस्पर्धा को बढ़ावा देने के उद्देश्य से पारित की गयी थी। इस अधिनियम ने एकाधिकार तथा अवरोधक व्यवहार अधिनियम 1969 का स्थान लिया। इसके अन्तर्गत भारतीय प्रतिस्पर्धा आयोग की स्थापना हुई। इस अधिनियम में, देश के आर्थिक विकास को ध्यान में रखते हुए, भारत में व्यवसाय पर प्रतिकूल प्रभाव डालने वाले व्यवहारों को रोकने, बाजार में प्रतिस्पर्धा को बढ़ावा और उसे बनाए रखने उपभोक्ताओं के हितों की रक्षा करने तथा बाजार में अन्य प्रतिभागियों द्वारा चलाए रहे व्यापार की स्वतंत्रता सुनिश्चित करने तथा उससे जुड़े और संबंधित मामलों के लिए एक आयोग की स्थापना का प्रावधान है।
एकाधिकार तथा अवरोधक व्यापार व्यवहार अधिनियम, 1969 (एमआरटीपी अधिनियम) औद्योगिक सुधार के तहत भारत में लागू किया गया था जिसका उदेश्य आर्थिक शक्ति के केंद्रीकरण को रोकना तथा एकाधिकार पर नियत्रण रखना था। इस के अलावा अन्य उद्देश्य प्रतिबंधात्मक और अनुचित व्यापार की रोकथाम करना था । उस समय चौथी पंचवर्षीय योजना लागू थी। एकाधिकार तथा अवरोधक व्यापार व्यवहार अधिनियम का निरसन हो गया और इसे 01 सितंबर 2009 से प्रतिस्पर्धा अधिनियम, 2002 द्वारा प्रतिस्थापित किया गया है (दिनांक 28 अगस्त, 2012 की अधिसूचना)।
ऐबट ओलीबा
ऐबट ओलीबा (; 971–1046) बर्गा और रिपोल के काउंट और बाद में वीक के बिशप व सेंट-मिचेल-डी-कोक्स़ा के मठधारी थे। ये सांटा मारिया डी मॉन्ट्सेराट ऐबी के संस्थापक भी थे। ओलीबा अपने समय की सबसे प्रभावशाली और महत्वपूर्ण शख्सियत में से एक थे जिन्होंने रोमेनेस्क कला को प्रोत्साहित किया था। इन्हें कातालोन्या के आध्यात्मिक संस्थापकों में से एक और अपने समय के इबेरिया प्रायद्वीप में यकीनन सबसे महत्वपूर्ण धर्माध्यक्ष माना जाता है।
1973 में ऐबट अलीबा कॉलेज की स्थापना हुई जिसे बार्सिलोना विश्विद्यालय से मान्यता प्राप्त थी। 2003 में कातालोन्या की सरकार ने कॉलेज को पृथक विश्विद्यालय के रूप में परिवर्तित कर दिया व नए विश्विद्यालय का नाम ऐबट ओलीबा सीईयू यूनिवर्सिटी (कैटलन: "Universitat Abat Oliba") रखा गया।
ओलीबा का जन्म 971 में कातालोन्या के एक कुलीन घर में हुआ था। इनके पिता ओलीबा काब्रेता और माता एम्पोरिय्स की एर्म्नगार्दा थीं। इनके पिता बेसालो काउंटी और सेर्दान्या काउंटी के काउंट थे। ये चार भाइयो और एक बहन में से तीसरे सबसे बड़े थे। बर्नर्ड और विल्फ्रेड इनके बड़े भाई और बैर्न्गा छोटे भाई थे व इनकी बहन का नाम एडिलेड था।
ओलीबा ने 'भगवान की शांति और संघर्ष विराम' आंदोलन को 1022 के आसपास प्रोत्साहित किया व इनके कारण इस संधि पर दूसरे अन्य बिशप और कुलीनों के मध्य समझौता 1027 में फ्रांस के टुलूज़ में हुआ। इसके तहत कुछ ऐसे दिन निर्धारित किए गए जिन में कुलीनों, शूरवीरों, किसानों और सन्यासियों सहित कोई भी किसी के साथ किसी प्रकार का झगड़ा नहीं करेगा और ऐसे विशेष दिनों में भगोड़े गिरजाघर या अन्य पवित्र स्थलों में शरण प्राप्त कर पाएंगे जहाँ उन्हें सुरक्षा और सम्मान सुनिश्चित किया जाएगा। इन कदमों से वर्ष के कम से कम कुछ दिन शानिती के साथ निकल सकेंगे।
ओलीबा अपने समय में इतने प्रभावशाली थे कि 1023 में नवा के महाराजा साँचो तृतीय ने अपनी बहन अरॅका के अपने दूसरे चचेरे भाई लेओन के अल्फोंसो पंचम से विवाह करने की उपयुक्तता के सन्दर्भ में परामर्श लिया था। बिशप ने ऐसे प्रस्ताव पर आपत्ति प्रकट की थी परन्तु साँचो ने उन्हें उपेक्षित कर दिया। ओलीबा द्वारा समकालीन राजाओं को लिखे पत्रों से संकेत मिलता है कि साँचो को केवल रेक्स (राजा) ही माना जाता था जबकि अल्फोंसो और उसके उत्तराधिकारी वेर्मुदो को सम्राट।
ओलीबा रिपोल के काउंट थे व इनके अंतर्गत रिपोल, जिस पर पहले मूरो का कब्जा था, अरब और ईसाई सभ्यताओं के बीच की कड़ी के रूप में संस्कृति और विचारों का केंद्र बना।
अन्तोनी रमायेत्स
अन्तोनी रमायेत्स ई सिमोन (; 1 जुलाई 1924 – 30 जुलाई 2013) स्पेनी कातालोन्याई फ़ुटबॉल खिलाड़ी थे। बार्सिलोना के निवासी रमायेत्स गोलकीपर की भूमिका में खेलते थे। पेशेवर फ़ुटबॉल से सन्यास लेने के पश्चात इन्होंने एक मैनेजर के तौर पर भी कार्य किया। अपना ज्यादातर कैरियर इन्होंने ऍफ़सी बार्सिलोना में 1950 दशक से ले कर अगले दशक के शुरुआत तक व्यतीत किया। क्लब में रहते हुए इन्होंने रिकार्डो ज़मोरा ट्रॉफ़ी ला लीगा में सर्वश्रेष्ठ गोलकीपर के तौर पर पाँच अवसरों पर जीती व इसके साथ ही इन्हें 17 मुख्य क्लब सम्मान भी मिले। 1950 फ़ीफ़ा विश्व कप में रमायेत्स ने अपने देश का प्रतिनिधित्व किया और 1960 के दशक में विभिन्न क्लबो में मैनेजर की भूमिका निभाई, जिनमें प्रमुख रूप से रियल ज़ारागोज़ा टीम ने इनके नेतृत्व में दो मुख्य ट्रॉफ़ी जीतीं।
अन्तोनी रमायेत्स सिमोन का जन्म 1 जुलाई 1924 को कातालोन्या की राजधानी बार्सिलोना में हुआ। 'रमायेत्स' और 'सिमोन' क्रमशः इनके पिता और माता के पारिवारिक नाम हैं।
1947 में 23 वर्ष की उम्र में इन्होंने ऍफ़सी बार्सिलोना के साथ करार पर हस्ताक्षर किए। उस से पहले ये रियल वालादोलिद क्लब में खेलते थे। अपना ज्यादातर खेल कैरियर इन्होंने बार्सिलोना में ही बिताया और क्लब के लिए 1961 तक 473 मैच खेले। क्लब के साथ इन्होंने छह ला लीगा ख़िताब, पाँच स्पैनिश कप और दो इन्टर-सिटिज़ फेयर्स कप जीते। इन्हें पाँच अवसरों पर ज़मोरा ट्रॉफ़ी से नवाज़ा गया, जो ला लीगा के उस गोलकीपर को दी जाती है जो कि लीगा के एक सत्र में प्रति मैच सबसे कम गोल खाता है।
रमायेत्स ने 11 वर्षो की अवधि में स्पेन का 35 अन्तर्राष्ट्रीय मैचों में प्रतिनिधित्व किया। अपना सबसे पहला मैच इन्होंने चिली के विरुद्ध 29 जून 1950 को ब्राज़ील में 1950 फ़ीफ़ा विश्व कप के दौरान खेला। टूर्नामेंट के दौरान इन्हें 'माराकान्या की बिल्ली' का उपनाम मिला। विश्व कप के इस संस्करण में इन्होंने अपनी टीम को सेमीफाइनल तक पहुँचने में मदद की।
रमायेत्स ने 11 मैच अनाधिकारिक कैटलन राष्ट्रीय टीम के लिए भी खेले।
रमायेत्स की 31 जुलाई 2013 को लम्बी बिमारी के पश्चात 89 वर्ष में मृत्यु हुई।
नाज़िश प्रतापगढ़ी
नाजिश प्रतापगढ़ी (24 जुलाई,1924-10 अप्रैल,1984) उर्दू के शायर व कवि थे। वे ग़ालिब पुरस्कार और मीर पुरस्कार जैसे उर्दू साहित्य के सर्वोच्च सम्मान से सम्मानित है।
नज़ीर बनारसी
नज़ीर बनारसी (जन्म: 25 नवम्बर 1909-निधन: 23 मार्च 1996) एक भारतीय उर्दू शायर थे। गंगो जमन, जवाहर से लाल तक, गुलामी से आजादी तक, चेतना के स्वर, किताबे गजल, राष्ट्र की अमानत राष्ट्र के हवाले आदि उनकी प्रमुख कृतियाँ है।
शबनम गोरखपुरी
शबनम गोरखपुरी (1927-10 जुलाई 2013) एक भारतीय उर्दू शायर थे। वे हिंदी, अंग्रेजी और उर्दू भाषा साहित्य में सामान अधिकार रखते थे। उन्होंने दूसरी भाषाओं के साहित्य को उर्दू में अनुवाद करके उर्दू साहित्य को समृद्ध बनाया।
असद अमानत अली खान
उस्ताद असद अमानत अली खान (1955-2007) पाकिस्तान के एक शास्त्रीय गायक थे। वे पटियाला घराने से ताल्लुक रखते थे। उन्होंने शास्त्रीय और अर्धशास्त्रीय संगीत में तमाम तरह के प्रयोग किये हैं और खू़ब ग़ज़लें भी गाईं हैं। 'ग़ालिब का अन्दाज़-ए-बयां' उनका चर्चित एल्बम है, जो 1994 में पाकिस्तान में जारी हुआ था। 8 अप्रैल 2007 को ह्रदय गति रुक जाने के कारण मात्र बावन वर्ष की उम्र में उनकी मृत्यु हो गई थी।
ज़िया फ़रीदुद्दीन डागर
ज़िया फ़रीदुद्दीन डागर (15 जून 1932 - 8 मई 2013) एक भारतीय ध्रुपद गायक थे। वे ध्रुपदिया गायक उस्ताद ज़ियाउददीन डागर के बेटे थे, जो उदयपुर के महाराणा भूपाल सिंह के दरबार में संगीतज्ञ थे। उन्हें मध्य प्रदेश सरकार द्वारा "तानसेन सम्मान" दिया गया। संगीत नाटक अकादमी पुरस्कार से वे सम्मानित किए गए। उन्हें भारत सरकार द्वारा 2012 में पद्म श्री से सम्मानित करने की घोषणा की गई पर उन्होंने सम्मान लेने से इंकार कर दिया। उनका कहना था कि सरकार ने सीनियरिटी को नजरअंदाज़ करते हुए उनसे जूनियर ध्रुपद गायकों यह सम्मान पहले ही दे दिया था।
क्षपणक
तपस्वी जैन श्रमणों को जैन ग्रंथों में क्षपणक, क्षपण, क्षमण अथवा खबण कहा गया है। क्षपणक अर्थात कर्मों का क्षय करने वाला।
महाभारत में नग्न जैन मूर्ति को क्षपणक कहा है। चाणक्यशतक में उल्लेख है कि जिस देश में नग्न क्षपणक रहते हो वहाँ धोबी का क्या काम ? ("नग्नक्षपणके देशे रजक किं करिष्यति ?") राजा विक्रमादित्य की सभा में क्षपणक को एक रत्न बताया गया है। यह संकेत सिद्धसेन दिवाकर की ओर जान पड़ता है। मुद्राराक्षस नाटक में जीवसिद्धि क्षपणक को अर्हतों का अनुयायी बताया गया है। यह चाणक्य का अंतरंग मित्र था और ज्योतिषशास्त्र के अनुसार शुभ-अशुभ नक्षत्रों का बखान करता था। बौद्ध भिक्षु को 'भई क्षपणक' कहा गया है। संस्कृत के आर्वाचीन कोशकारों ने मागध अथवा स्तुतिपाठक के अर्थ में इस शब्द का प्रयोग किया है।
सफ़ी लखनवी
सफ़ी लखनवी (उर्दू: صفی لکھنوی, अंग्रेजी: Safi Lakhnavi, ), (जनवरी 2, 1862–1950), एक भारतीय उर्दू शायर थे, जिन्होंने उर्दू शायरी तथा लखनवी भाषा को नयी ऊंचाइयों तक पहुंचाया है।उनका जन्म लखनऊ में हुआ था। उनका मूल नाम सैयद अली नक़ी जैदी था।
क्रिएटिव कॉमन्स
क्रिएटिव कॉमन्स (Creative Commons (CC)) एक लाभनिरपेक्ष संस्था (non-profit) है जो ऐसे सर्जनात्मक कार्यों को बढ़ावा देने का कार्य करती है जिनका उपयोग करते हुए दूसरे लोग नियमपूर्वक उसे आगे बढ़ा सकें। इसका मुख्यालय कैलिफोर्निया के माउण्टेन व्यू में स्थित है। इस संस्था ने जनता के निःशुल्क उपयोग के लिए 'क्रिएटिव कॉमन्स लाइसेन्स' नामक बहुत से कापीराइट लाइसेंस जारी किए हैं।
कैफ़ भोपाली
कैफ़ भोपाली ने कई हिंदी फिल्मों में गीत लिखे, किन्तु 1972 में बनी पाक़ीज़ा उनकी यादगार फिल्म रही। इस फिल्म के लगभग सभी गाने लोकप्रिय हुए, जैसे "तीरे नज़र..", "चलो दिलदार चलो, चाँद के पार चलो..." आदि।
सत्तर-अस्सी के दशक में वे लगातार मुशायरों की जान बने रहे। उन्होंने कई प्रसिद्ध गज़लें कही है, जैसे "तेरा चेहरा कितना सुहाना लगता है", "झूम के जब रिन्दों ने पिला दी" आदि जिसे आवाज़ दी है जगजीत सिंह ने।कमाल अमरोही की एक और फिल्म रज़िया सुल्तान में उनके द्वारा लिखा एक गाना "ऐ खुदा शुक्र तेरा..." काफी लोकप्रिय हुआ। उनकी पुत्री "परवीन कैफ़" भी उर्दू की मशहूर शायरा हैं।
मिशेल बाचेलेत
वेरोनिका मिशेल बाचेलेत जेरिया (जन्म: 29 सितंबर 1951) चिली की सोशलिस्ट पार्टी से जुड़ी एक राजनीतिज्ञ हैं और 11 मार्च 2014 के बाद से चिली की राष्ट्रपति है। उन्होने पूर्व में भी 2006 से 2010 के बीच इस गणराज्य की राष्ट्रपति के रूप में सेवा की हैं। उन्हें चिली गणराज्य की पहली महिला राष्ट्रपति बनाने का सौभाग्य प्राप्त है। 2010 में राष्ट्रपति का पद छोड़ने के बाद उन्होने समानता और महिलाओं के सशक्तिकरण के लिए नव निर्मित "संयुक्त राष्ट्र महिला निकाय" के पहली कार्यकारी निदेशक के रूप में दिसंबर 2013 तक अपनी सेवाएँ दी हैं। प्रतिस्पर्धी चुनावों में दो बार अपने देश की राष्ट्रपति बनाने वाली 1932 के बाद वे पहली महिला है।
बाचेलेत ने अध्ययन के पश्चात सेना में चिकित्सक के रूप में अपनी सेवाएँ दे चुकी हैं। साथ ही अपने देश में स्वास्थ्य मंत्री और रक्षा मंत्री का उत्तरदायित्व निभा चुकी हैं तथा रिकार्डो लागोस की राष्ट्रपति के रूप में सेवा भी कर चुकी हैं। वे तीन बच्चों की माँ हैं और नास्तिक भी।वे देशी भाषा के रूप में स्पेनिश का उपयोग करती हैं, किन्तु अंग्रेजी, जर्मन, पुर्तगाली और फ्रेंच भी धारा प्रवाह बोलती हैं।
आत्माराम
डॉ आत्माराम (१२ अक्टुबर, १९०८ - ६ फ़रवरी १९८३) भारत के एक प्रसिद्ध वैज्ञानिक थे। उनकी स्मृति में केन्द्रीय हिन्दी संस्थान द्वारा 'आत्माराम पुरस्कार' दिया जाता है। चश्मे के काँच के निर्माण में उनका उल्लेखनीय योगदान था। वे केन्‍द्रीय कांच एवं सिरामिक अनुसन्धान संस्‍थान के निदेशक रहे तथा २१ अगस्त १९६६ को वैज्ञानिक एवं औद्योगिक अनुसंधान परिषद के महानिदेशक का पद संभाला।
डॉ आत्माराम का जन्म उत्तर प्रदेश के बिजनौर जिले के पिलाना गाँव में हुआ था। आपके पिता लाला भगवानदास एक साधारण पटवारी थे।
आत्मा राम
आत्मा राम १८०० के आरम्भिक दिनों में अफगानिस्तान में एक हिन्दू मंत्री थे। कहा जाता है कि उन्होने भारत और तुरान के बीच व्यापार को बढ़ावा दिया।
देहाती पुस्तक भण्डार
देहाती पुस्तक भण्डार भारत का एक प्रकाशन गृह है। इसकी स्थापना १९३७ में लाला धोनीमल अग्रवाल ने की थी। 'हंस प्रकाशन' और 'क्रिएटिव पब्लिकेशन्स' इसके सहायक प्रकाशन हैं। देहाती पुस्तक भण्डार तकनीकी, चिकित्सकीय एवं सामान्य जन के लिए उपयोगी अन्य पुस्तकें हिन्दी में प्रकाशित करते हैं।
सत्यप्रकाश सरस्वती
डॉ सत्यप्रकाश सरस्वती (२४ सितम्बर १९०५ - १८ जनवरी १९९५) भारत के रसायनविद्, आध्यात्मिक-धार्मिक चिन्तक, लेखक और वक्ता थे। स्वमी जी आर्य समाज के प्रसिद्ध वैदिक विद्वानों में अग्रणी थे। उन्होने जीवन का अधिकांश भाग इलाहाबाद विश्वविद्यालय में रसायन-विभाग के अध्यक्ष के रूप में बिताया। जीवन के उत्तरार्ध को उन्होने रघुवंशी राजाओं की भांति सामाजिक जागरण, लोकोपकार तथा ग्रन्थ-लेखन में व्यतीत किया।
स्वामी सत्यप्रकाश सरस्वती का व्यक्तित्व अनेक अद्भुत विशिष्टताओं से संपन्न था। उन्हें 'विज्ञान, धर्म और साहित्य की त्रिवेणी' ठीक ही कहा गया है। सभी विशेषताएं एक साथ एक ही व्यक्ति में बहुत कम देखने में आती हैं। स्वामी जी विविध विषयों पर प्रभावी ढंग से सारगर्भित व्याख्यान देने में अपने समय में अद्भुत थे। चारों वेदों के अंग्रेजी भाष्य की रचना उनकी सबसे बड़ी उपलब्धि है।
इनके पिताजी पण्डित गंगाप्रसाद उपाध्याय आर्य समाज के प्रसिद्ध लेखक व विद्वान थे।
वेदपरायण स्वामी सत्यप्रकाश सरस्वती उच्चकोटि के विद्वान् एवं महान चिन्तक थे। वे असीमित रचनात्मक ऊर्जा के धनी थे। वेदों की ज्ञान गरिमा को विदेशी भी समझ लें, अतएव अंग्रेजी में विशदरूप से २६ खण्डों में चारों वेदों का अथक परिश्रम से यथातथ्य प्रस्तुत किया गया अनुवाद स्वामी जी का एक स्थायी संपत्ति की भाँति सर्वोपरि अनुदान है। उन्होने वैदिक वाङ्मय संबन्धी अनेक साहित्यों का सृजन भी किया जिनमें 'शतपथ ब्राह्मण की भूमिका', 'उपनिषदों की व्याख्या', योगभाष्य आदि विशेष पठनीय हैं। विज्ञान संबन्धी अनेक पुस्तकें स्वामी जी ने लिखी हैं जो विश्वविद्यालय के पाठ्यक्रमों में तथा शोधार्थियों के पाथेय बने हुए हैं।
विश्वविद्यालयों में विज्ञान की शिक्षा हेतु ऊँचे स्तर के ग्रन्थ अंग्रेजी में अधिकतर ब्रिटिश विज्ञान विशारदों द्वारा लिखित ही उपलब्ध होते थे। डॉ॰ सत्यप्रकाश, इलाहाबाद विश्वविद्यालय के विज्ञान संकाय में अध्यापक होने के कारण भारतीय विद्यार्थियों की आवश्यकताओं को भली-भाँति अनुभव करते थे। अतः उन्होंने इसे दृष्टि में रखते हुए अंग्रेजी में विज्ञान से संबद्ध कई उपयोगी ग्रन्थ लिखे जो इस दिशा में उत्कृष्ट उदाहरण उपस्थित करते हैं। भारत ने प्राचीन काल में विज्ञान की विविध विधाओं में अन्वेषण कर विस्मयकारी प्रगति प्राप्त की थी। डॉ॰ सत्यप्रकाश ने समर्पित भाव से अथक परिश्रम कर तत्कालीन साहित्य को नवजीवन दे पूर्णरूपेण प्रमाणित कर दिया कि यह देश विज्ञान के क्षेत्र में अन्य देशों की अपेक्षा सर्वाधिक अग्रणी एवं सर्वोपरि है।
विज्ञान' नामक प्रसिद्ध हिन्दी पत्रिका ने दिसम्बर १९९७ का अंक 'डॉ सत्यप्रकाश विशेषांक' के रूप में निकाला था।
ट्रेन टू पाकिस्तान
ट्रेन टू पाकिस्तान या पाकिस्तान मेल (Train To Pakistan) सुप्रसिद्ध अंग्रेजी उपन्यासकार खुशवंत सिंह का 1956 में अमेरिका के ग्रोव प्रेस अवार्ड से पुरुस्कृत उपन्यास है। यह अगस्त 1947 में भारत विभाजन की त्रासदी पर केन्द्रित है।
‘ट्रेन टू पाकिस्तान’ में पंजाब के एक कल्पित गांव ‘मनु माजरा’ की कहानी कहता है। यह गाँव भारत-पाक सीमा के क़रीब ही स्थित है यहाँ सदियों से मुसलमान और सिख मिल-जुल कर रह रहे हैं। पर देश के विभाजन के साथ ही स्थितियाँ बदल जाती हैं और लोग एक-दूसरे के ख़ून के प्यासे हो जाते हैं। यह सारा वृत्तांत एक प्रेम कहानी की पृष्ठभूमि में है।
जेपीईजी
कंप्यूटिंग की भाषा में, जेपीईजी (अंग्रेज़ी में JPEG; उच्चारण:जेपेग) डिजिटल चित्रों के संपीड़न के लिए आमतौर पर इस्तेमाल किया जानेवाला एक फ़ाइल फॉर्मेट है। इस फॉर्मेट का उपयोग विशेष रूप से डिजिटल फोटोग्राफी द्वारा उत्पादित छवियों के लिए किया जाता है, जिनका एक्सटेंशन अक्सर .jpg होता है। संपीड़न की मात्रा बदली जा सकती है, जिससे की फ़ाइल आकार एवं गुणवत्ता के बीच अनुकूल संतुलन बनाया जा सकता है। आम तौर पर इस फॉर्मेट की मदद से छवि की गुणवत्ता में बिना अधिक नुकसान के 10:1 संपीड़न अनुपात प्राप्त किया जा सकता है।
शब्द "जेपीईजी" इस मानक को बनाने वाले समूह जॉइंट फोटोग्राफिक एक्सपर्ट्स ग्रूप का संक्षिप्त नाम है।
भारतीय आमलेट
भारतीय आमलेट ऑमलेट का एक प्रकार है जो मुख्यतः भारतीय व्यंजनों में प्रयुक्त होता है। इसमें प्रयुक्त होने वाले अवयव अण्डा, बूटी, टमाटर और मसाले हैं जो अलग-अलग क्षेत्रों में अलग-अलग अनुपात में काम में लिए जाते हैं।
आमलेट पर कर्ष चीज डाली जाती है। आमलेट को कढ़ी के साथ अण्डे, श्रिम्प और/या चिकन को भी मसाले के रूप में मिलाया जाता है जिससे इसका स्वाद बढ़े।
संजीव कविरत्न
रासनायके मुडियांसेलगे संजीव बण्डारा कविरत्न (२० सितम्बर १९६९ – १६ मार्च २०१४) एक श्रीलंकाई राजनीतिज्ञ थे। वो केन्द्रीय प्रांतीय परिषद और संसद सदस्य थे।
संजीव कविरत्न सांस्कृतिक मामलों के भूतपूर्व मंत्री स्वर्गीय पी॰बी॰ कविरत्न के पुत्र थे। वो पूर्व कृषि मंत्री जे॰पी॰ विजेरत्न बाण्ड के दामाद थे। उन्होंने अपनी शिक्षा आनन्द कॉलेज, कोलम्बो से प्राप्त की। वो केन्द्रीय प्रांतीय परिषद के १९९३ के चुनाव के साथ राजनीति में आये। उन्होंने २००१ के आम चुनावों में सफलता प्राप्त की और मताले जिले के प्रतिनिधि के रूप में संसद में पहुँचे।
2014 आईसीसी विश्व ट्वेंटी20
2014 आईसीसी विश्व ट्वेंटी20 आईसीसी विश्व ट्वेंटी20 का पांचवा संस्करण था, जिसकी मेजबानी बांग्लादेश ने की। यह टूर्नामेंट 16 मार्च से 6 अप्रैल 2014 आयोजित हो रहा है। यह बांग्लादेश में तीन स्थानों पर खेला गया ये स्थान थे — ढाका, चटगाँव और सिलहट। अंतरराष्ट्रीय क्रिकेट परिषद ने बांग्लादेश को 2010 में इस टूर्नामेंट की मेजबानी दी। इस टूर्नामेंट का खिताब श्रीलंका ने भारत को 6 विकेट से हराकर जीता। श्रीलंका ने पहली बार जीता था टी-20 2014 वर्ल्ड कप।
पहले दौर और सुपर 10 के दौरान टीमों को इस प्रकार से अंक दिए गये:
पहली बार इस टूर्नामेंट में 16 टीमें शामिल की गयीं हैं जिसमे दस पूर्णकालिक सदस्य तथा छह एसोसिएटेड सदस्य शामिल थी, जिन्होंने 2013 आईसीसी वर्ल्ड ट्वेंटी20 क्वालीफायर के जरिये टूर्नामेंट में जगह प्राप्त की। 8 अक्टूबर 2012 के अनुसार शीर्ष आठ टी20 रैंकिंग वाली टीमें (पूर्णकालिक सदस्य) सीधे सुपर 10 में प्रवेश किया। शेष आठ टीमों में दो टीमें ग्रूप चरण खेलकर सुपर 10 में जगह बनायी।  सभी 16 टीमों के मध्य 12 और 19 मार्च 2014 के मध्य अभ्यास मैच खेले गए।
सभी 16 टीमों की रैंकिंग आईसीसी द्वारा बनाये गए मापदंड के आधार पर तय की गयी है।
स्रोत: "क्रिकइंफो"
स्रोत: "क्रिकइंफो"
निहालचन्द चौहान
निहालचंद चौहान (जन्म ४ फ़रवरी १९७१) वर्तमान केन्द्रीय पंचायती राज राज्य मंत्री तथा पूर्व में रसायन एवं उर्वरक राज्यमंत्री, भारत सरकार है। वो भारतीय संसद की १६वीं और सोलहवीं लोकसभा के सांसद हैं। वो राजस्थान के श्रीगंगानगर लोकसभा से भारतीय जनता पार्टी के सदस्य हैं।
रागिनी एमएमएस
रागिनी एमएमएस बॉलीवुड की २०११ की आंतक शैली की वीभत्स फ़िल्म है। इसका निर्देशन पवन कृपलानी ने किया है और इसके निर्माता बालाजी टेलीफ़िल्म्स के जितेन्द्र एवं शोभा कपूर हैं। यह १३ मई २०११ को जारी की गई। फ़िल्म २००७ की अमेरिकी अलौकिक वीभत्स फ़िल्म "पैरानॉर्मल एक्टिविटी" से प्रभावित है और आंशिक रूप से दिल्ली की दीपिका नामक लड़की की वास्तविक कहानी पर आधारित है।
रागिनी (कैनाज़ मोतीवाला) और उदय (राजकुमार राव) एक गहरे जंगल के बहुत अन्दर स्थित एक सुनसान घर में सप्ताहांत का आनन्द उठाने जाते है। पुनः वापसी पर, रागिनी और उदय उनके भोजन के बस्ते में कीड़े मिलते हैं जिसकी वो उपेक्षा करते हैं। उदय, रागिनी का बिना सूचित किये एक विडियो बनाने की योजना बनाता है जिससे वो अपने अभिनेता बनने के सपने को साकार कर सके। यद्यपि वो रागिनी की दोस्त पिया और उसके पुरुष मित्र विशाल के कारण बाधित होता है।फ़िल्म का मूल शीर्षक "रागिन्नी एमएमएस" था लेकिन अंकशास्त्रियों ने एकता कपूर को इसका नाम "रागिनी एमएमएस" रखने की सलाह दू। फ़िल्म के फ़िल्मांकान में केवल २५ दिन लगे।
फ़िल्म का १३ मई २०११ को पुणे में अर्ध-रात्रि प्रीमियर किया गया। सर्वश्रेष्ठ सर्चलाइट फ़िल्म - एकता कपूर
फ़िल्म के संगीत की रचना सचिन देव बर्मन, शामीर टण्डन, फ़ैज़ान हुसैन, एग्नेल रोमन और बप्पी लाहिड़ी ने किया। फ़िल्म के गीत १९ अप्रैल २०११ को जारी किये गये। इसमें केवल चार गीत हैं जिसमें १९६७ की फ़िल्म ज्वैलथीफ का गीत ""रात अकेली है"" भी शामिल है।
फ़िल्म की निर्माता एकता कपूर और बालाजी टेलीफ़िल्म्स ने फ़िल्म का रागिनी एमएमएस २ नाम से ३डी में इसकी अनुकृति फ़िल्म जारी करने की घोषणा की। इसमें सन्नी लियोन को प्रमुख अभिनय भूमिका दी गई है। यह फ़िल्म २१ मार्च २०१४ को जारी की गई।
गोडज़िला (२०१४ फ़िल्म)
गोडजिला (जापानी: ゴジラ ("Gojira"), अंग्रेज़ी: Godzilla) अमेरिकी विज्ञान-फंतासी राक्षस फ़िल्म है। यह फ़िल्म गोडज़िला (श्रृंखला) की रिबूट है।
लीजेंडरी पिक्चर्स और वार्नर ब्रदर्स पिक्चर्स के सह निर्माता है और यह टॉहो द्वारा वितरित किया जाएगा जहां जापान को छोड़कर, दुनिया भर में वार्नर ब्रदर्स पिक्चर्स द्वारा वितरित किया जाएगा। यह पूरी तरह से एक अमेरिकी स्टूडियो द्वारा फिल्मायी गई दूसरी गोडज़िला फिल्म है, पहली बार में एक ही नाम के १९९८ के फिल्म चल गया है।
स्टूडियो के अनुसार:  "एक महाकाव्य पुनर्जन्म तक तोहो के प्रतिष्ठित गोडज़िला, इस शानदार साहसिक, मानवता के वैज्ञानिक अहंकार से बल मिला, हमारे अस्तित्व की धमकी दी है जो दुष्ट प्राणियों के खिलाफ दुनिया की सबसे मशहूर राक्षस गड्ढे।"
कैटरिना अल्बर्ट
कैटरिना अल्बर्ट ई पारादीस (; 11 सितम्बर 1869 – 27 जनवरी 1966) स्पेनी कातालोन्याई लेखिका थीं, जिन्होंने आधुनिकतावाद आंदोलन में हिस्सा लिया था। इनके साहित्यिक कौशल की ख़ोज 1898 में हुई जब इन्हें जोक्स फ़्लोराल्स (हिन्दी: पुष्प खेल) पुरस्कार प्राप्त हुआ। इसके ठीक पश्चात इन्होंने लेखन कार्य के लिए विक्टर कैट्ला छद्म नाम अपना लिया। यह नाम इन्होंने अपने उस उपन्यास के नायक से लिया जिसे ये कभी पूरा नहीं कर पाई थीं। नाटककार के रूप में इनकी सफ़लता और कविता रचना में इनकी उत्कृष्टता के बावजूद इन्हें सबसे अधिक इनके कथा साहित्य में किए गए कार्य के लिए जाना जाता है, विशेष रूप से इनकी शैली की शक्ति और लेखन में शब्दो के चयन की प्रचुरता के लिए ये विख्यात हैं। इनकी मृत्यु इनके गृह नगर ला'इस्काला, कातालोन्या, में 1966 में हुई और इन्हें सेमेंतिरी वैई डी ला'इस्काला (कैटलन: "Cementiri Vell de l’Escala") में दफ़नाया गया।
कैटरिना अल्बर्ट ई पारादीस का जन्म कातालोन्या के ला'इस्काला में 11 सितम्बर 1869 को हुआ। इनके पिता का नाम लुईस अल्बर्ट और माता का नाम डोलोर्स पारादीस था। लुईस वकील, राजनीतिज्ञ और ग्रामीण ज़मींदार थे। कैटरिना अपने माता-पिता की चार संतानों में से सबसे बड़ी थीं। इन्होंने अपने पिता और नानी की मृत्यु के पश्चात अपनी माँ और भाई-बहनों की जिम्मेदारी सम्भाली तथा पारिवारिक संपत्ति का भी ध्यान रखा। इन्होंने अपनी शुरुआती शिक्षा स्थानीय प्राथमिक विद्यालय से प्राप्त की व एक वर्ष जिरोना बोर्डिंग स्कूल में भी व्यतीत किया जहाँ इन्होंने फ़्रांसीसी भाषा सीखी। बाकि शिक्षा इन्होंने घर से प्राप्त की।
अल्बर्ट ने पौरुष छद्म नाम 'विक्टर कैट्ला' अपनाया क्योंकि उस समय महिलाएँ लेखन उद्योग में अधिक स्वतंत्र नहीं थीं। यह नाम इन्होंने अपने उस उपन्यास के नायक से लिया जिसे ये कभी पूरा नहीं कर पाई थीं। अपने लेखन कैरियर में इन्होंने लघुकथा व उपन्यास से लेकर कविताएँ और रंगमंच के लिए एकालाप भी लिखे। अपने जीवन काल में इन्होंने यूरोप के कई देशों का भ्रमण किया और कातालोन्या की राजधानी बार्सिलोना में कई बार थोड़े-थोड़े समय के लिए रहीं। बार्सिलोना में 1904 के पश्चात इन्होंने एक फ़्लैट भी खरीद लिया। नाटककार के रूप में इनकी सफ़लता और कविता रचना में इनकी उत्कृष्टता के बावजूद इन्हें सबसे अधिक इनके कथा साहित्य में किए गए कार्य के लिए जाना जाता है, विशेष रूप से इनकी शैली की शक्ति और लेखन में शब्दो के चयन की प्रचुरता के लिए ये विख्यात हैं।
अल्बर्ट की मृत्यु इनके गृह नगर ला'इस्काला, कातालोन्या, में 1966 में हुई और इन्हें सेमेंतिरी वैई डी ला'इस्काला (कैटलन: Cementiri Vell de l’Escala) में दफ़नाया गया।
अल्बर्ट की सबसे उत्कृष्ट रचना "सोलिटूड" (कैटलन: Solitud, हिन्दी: एकांत) उपन्यास है। इसे आधुनिकतावाद आंदोलन की सबसे प्रमुख काल्पनिक साहित्य रचनाओं में से एक माना जाता है। यह सबसे पहले "जोवेंतूत" पत्रिका में 1904 से 1905 के बीच प्रकाशित हुई। इसे सम्पूर्ण किताब के रूप में बिब्लियोटेका जोवेंतूत प्रेस ने 1905 में प्रकाशित किया और इसके ठीक बाद विक्टर कैट्ला को ख्याति प्राप्त होने लगी। इस उपन्यास की मुख्य किरदार मीला नाम की एक औरत है। मीला अपने विवाह के पश्चात पाती है कि उसका विवाहित जीवन बर्बाद है क्योंकि उसका पति ना तो उसे भौतिक सुख दे सकता और ना ही यौन संतुष्टि, वो यहाँ तक कि उसे सुरक्षा तक मुहैया करा सकता: मीला का कहानी का खलनायक बलात्कार कर देता है और उसके पति को कोई फ़र्क ही पड़ता और शायद इस वारदात के पीछे उसके पति का भी हाथ होता है। कहानी मीला के कष्ट भरे जीवन के इर्दगिर्द घूमती है।
अल्बर्ट का साहित्यिक जीवन तीन अवधियों में विभाजित किया जा सकता है:
रागेश अस्थाना
रागेश अस्थाना (१७ मई १९६२ – २० मार्च २०१४) एक भारतीय अभिनेता थे जिन्होंने विभिन्न भारतीय टेलीविजन धारावाहिकों में अभिनय किया। उनके द्वारा अभिनीत धारावाहिकों में प्रमुख "अगले जनम मोहे बिटिया ही किजो", पालमपुर एक्सप्रेस, कठपुतली और चैनल वी पर गुमराह हैं।
राजेश का जन्म १७ मई १९६२ को युगाण्डा में हुआ। उनका विवा १९९४ में ज्योति से हुआ जिनसे उनके नानकी और युवराज नामक दो बच्चे हुए।
रागेश ने १९८७ में भारत रंगाचार्य द्वारा निर्देशित धारावाहिक "सुबह" में अभिनेता के रूप में पदार्पण किया जिसमें उन्होंने "अप्पू स्वामि" का अभिनय किया था। रागेश को पहले एक अन्य अभिनय "प्रेम" के लिए चुना गया था लेकिन वहाँ से बाद में उन्हें निरस्त कर दिया गया।
२० मार्च २०१४ को मुम्बई में हृदयघात के कारण उनका निधन हो गया।
१९७९ यूईएफए कप फाइनल
१९७९ यूईएफए कप फाइनल एक फुटबॉल मैच था, जो जर्मनी के बोरशिया मौनचेंगलाडबाख और यूगोस्लाविया के रेड स्टार बेलग्रेड के बीच दो चरण मे खेला गया था। बोरशिया मौनचेंगलाडबाख फाइनल समग्र पर 2-1 से जीता।
दैनिकी
किसी भी व्यापारी या संस्था के लिये यह संभव नहीं है कि वह सारे लेन-देन व्यवहारों को याद रख सके। इसलिये उन्हें याद रखने के लिये दैनिकी (जर्नल अथवा दैनंदिनी) तैयार किया जाता है। इसमें लेनदेन होते ही प्रविष्टि कर ली जाती है। अतः प्रत्येक सौदों या व्यवहार को क्रमवार लिखने कि क्रिया को प्रारंभिक लेखा कहा जाता है। इसे 'रोजनामचा' भी कहते हैं। इसमें सुविधा के लिये कुछ सहायक पुस्तके भी रखी जाती है। जैसे क्रय पुस्तक विक्रय पुस्तक, रोकड़ पुस्तक तथा मुख्य जर्नल आदि।
उदाहरण के लिए - नगर पंचायत में दिनांक 15.4.2008 को कार्यालय के लिय 1000.00 रूपये नगद देकर फर्नीचर खरीदा। यह एक सौदा है जिसका जर्नल बुक में प्रारंभिक लेखा निम्नानुसार होगा -
चूंकि जर्नल लेखे तैयार करने की प्रारंभिक पुस्तक है, इसलिये इसे महत्वपूर्ण स्थान प्राप्त है। आजकल सीधे लेजर एवं सहायक बहियाँ तैयार करना प्रचलन में होने से अभिलेख का महत्व व्यापारिक प्रतिष्ठानों में अब धीरे-धीरे कम हो रहा है। स्थानीय निकायों में यदि द्वि प्रविष्टि लेखा अपनाई जाती है तो उसमें जर्नल का बहुत महत्व रहेगा क्योंकि वे सभी व्यवहार जिसमें मुद्रा का वास्तविक लेनदेन नहीं हुआ है। समायोजन प्रविष्टियां आदि जर्नल के माध्यम से ही लेखाबद्ध की जायेगी।
शेष-परीक्षण
सामान्यतः वर्ष की समाप्ति के बाद व्यापारी द्वारा समस्त लेखों को योग कर उन्हें बंद करने की कार्यवाही की जाती है एवं समस्त खातों के शेष निकाले जाते हैं। इन शेषों के आधार पर एक सूची तैयार की जाती है जिसे शेष परीक्षण (ट्रायल बैलेंस) या तलपट या परीक्षा सूची कहा जाता है।
इस तलपट में डेबिट शेषों का जोड़ क्रेडिट शेषों के जोड़ के बराबर होना चाहिये। यदि तलपट के दोनों पक्षों का योग बराबर नहीं है तो इसका अर्थ यह है कि लेखों में गणितीय अशुद्धि है जिसे खोज कर दूर किया जाता है। बाद में तलपट के आधार पर अंतिम लेखे तैयार किये जाते हैं।
वितीय विवरण पत्रक को तैयार करने से पहले तलपट तैयार किया जाएगा। तलपट ऐसी सूची है जिसमें खाताबही के विभिन्न लेखा शीर्षों के क्रेडिट एवं डेबिट शेषों को बताया जाता है। तलपट में लिखित डेबिट एवं क्रेडिट शेषों के योग में समानता, व्यवहार की गणितीय शुद्धता सुनिश्चित करना है। सभी खातों के शेष उपलब्ध हो जाने से वितीय विवरण पत्रक तैयार करने में सहायता होती है।
तलपट निम्नानुसार प्रारूप में तैयार किया जाएगा :-
तलपट दिनांक ... से दिनांक ... तक सामान्य खाताबही से तलपट तैयार करते समय निम्न बातें ध्यान में रखनी होगी :-चूंकि हर डेबिट प्रविष्टि के समतुल्य क्रेडिट प्रविष्टि की जाती है तदानुसार डेबिट शेष के विभिन्न लेखा शीर्षों का शेष, क्रेडिट शेष के समस्त लेखों के शेष के समतुल्य होगा। जब कि सामान्यतः तलपट यथार्थता की पहली परीक्षा है।
कभी-कभी दोनों पक्षों अर्थात डेबिट एवं क्रेडिट का जोड़ बराबर होता है फिर भी त्रुटियाँ होती है। निम्न त्रुटियों की जानकारी तलपट से नहीं हो पाती है :-यदि तलपट का योग बराबर न हो तो गलतियों का पता लगाने हेतु निम्नानुसार कदम उठाए जाते हैं।
सीजीनेट स्वर
सीजीनेट स्वर मोबाइल और अभिकलित्र से जुड़ा जनपत्रकारिता के सिद्धांतों पर आधृत स्थानीय स्तर का संचार तंत्र है। इस संचार माध्यम में यह सुविधा है कि आम आदमी फोन करके अपनी रपट स्वयं दर्ज करा सकता है। संस्था के मॉडरेटर इस रपट के तथ्यों की सरसरी तौर पर जांच के बाद अंतर्जाल पर प्रकाशन करते हैं।
सिजीनेट स्वर की स्थापना भारतीय पत्रकार शुभ्रांशु चौधरी ने की है। लंदन स्थित संस्था 'इंडेक्स ऑन सेंसरशिप' ने अभिव्यक्ति की स्वतंत्रता के क्षेत्र में काम करने के लिए सिजीनेट स्वर को २०१३ में ब्रिटेन में डिजिटल जर्नलिज़्म पुरस्कार प्रदान किया।
शुभ्रांशु चौधरी
वे पेशे से पत्रकार हैं।
डिजिटल जर्नलिज़्म अवॉर्ड - लंदन स्थित संस्था इंडेक्स ऑन सेंसरशिप द्वारा अभिव्यक्ति की आज़ादी के क्षेत्र में सीजेने स्वर के माद्यम से काम करने के लिए
अब्राहम क्रैसक्स
अब्राहम क्रैसक्स (; [əβɾəˈam ˈkɾeskəs], 1325–1387) यहूदी स्पेनी चौदहवीं शताब्दी के विख्यात और कुशल मानचित्रकार थे। कातालोन्या के मायोर्का द्वीप में एक समृद्ध यहूदी परिवार जन्मे क्रैसक्स ने अपने बेटे जहूदा क्रैसक्स के साथ मिल कर 1375 में मध्ययुग के कातालोन्या का मानचित्र 'कैटलन एटलस' का निर्माण किया था।
1375 में क्रैसक्स और जहूदा को आरागोन के राजकुमार जॉन से एक ऐसे नॉटिकल चार्ट के निर्माण का कार्यभार मिला था जिनमें पोर्टोलन चार्ट द्वारा दर्शाई जाने वाली समान्य भौगोलिक सीमाओं से अधिक जानकारी हो। इन चार्ट को राजकुमार जॉन अपने चचेरे भाई चार्ल्स (जो आगे चल कर फ्रांस के महाराज चार्ल्स चतुर्थ हुए) को उपहार के तौर पर देना चाहते थे। वर्ष 1375 में क्रैसक्स और जहूदा ने पाल्मा के यहूदी मंडल के अपने घर में रह कर के छह चार्ट तैयार किए।
शोधकर्ताओं के अनुसार पाँच अन्य ऐसे मानचित्र उपस्थित हैं जिनका श्रेय शायद क्रैसक्स, जहूदा या उनकी कार्यशाला में काम करने वाले किसी कर्मचारी को दिया जा सकता है। कैटलन एटलस की तरह ही ये पाँच मानचित्र भी अहस्ताक्षरित और अदिनांकित हैं तथा इनके निर्माण की अवधि 1375 से 1400 के बीच अनुमानित की गई है।
अब्राहम क्रैसक्स का असली नाम एलेका था। इनका जन्म 1325 में कातालोन्या के मायोर्का द्वीप के पाल्मा नगर में एक समृद्ध यहूदी परिवार में हुआ था। इनके पिता रैबाइ अब्राहम थे व दादा रैबाइ बैनावीस्टा। बैनावीस्टा रैबाइ एलेका के पुत्र थे और क्रैसक्स को भी यही नाम मिलना था परन्तु इन्हें क्रैसक्स ऑफ़ अब्राहम (क्रैसक्स इनका स्वयं का नाम, एलेक इनका धार्मिक नाम और अब्राहम इनका गौत्र) के नाम से जाना गया। परन्तु इनके नाम का सही क्रम परवर्ती साहित्य में अक्सर उलट दिया गया और परिणामस्वरूप ये अब्राहम क्रैसक्स के नाम से ही प्रसिद्ध हो गए।
इनका पुत्र जहूदा क्रैसक्स भी एक विख्यात मानचित्रकार था।
अब्राहम क्रैसक्स अपने समय के सबसे विख्यात और कुशल मानचित्रकार थे। ये मानचित्र निर्माण के साथ-साथ घड़ियों, दिक्सूचक और दूसरे कई नौवहन उपकरणों का भी निर्माण करते थे। ये मायोर्का मानचित्र निर्माण सम्प्रदाय के अग्रणी सदस्य थे।
1375 में क्रैसक्स और इनके पुत्र जहूदा को आरागोन के राजकुमार जॉन (जो आगे चल कर आरागोन के महाराज जॉन प्रथम हुए) से ऐसे नॉटिकल चार्ट बनाने का कार्यभार मिला जिनमें पोर्टोलन चार्ट द्वारा दर्शाई जाने वाली समान्य भौगोलिक सीमाओं से अधिक जानकारी हो, जो पूर्व से पश्चिम तक जिब्राल्टर सहित सभी भौगोलिक क्षेत्रों को कवर करें। इस कार्य के सम्पन होने के पश्चात क्रैसक्स और जहूदा को क्रमशः 150 सोने के आरागोनी फ़लौरिन और 60 मायोर्काई पाउंड भुगतान के तौर पर दिए गए। इस राशि भुगतान की जानकारी चौदहवीं शताब्दी के राजकुमार के स्वयं के और उनके पिता आरागोन के पीटर चतुर्थ के दस्तावेज़ों से मिलती है। इन चार्ट को राजकुमार जॉन अपने चचेरे भाई चार्ल्स (जो आगे चल कर फ्रांस के महाराज चार्ल्स चतुर्थ हुए) को उपहार के तौर पर देना चाहते थे। वर्ष 1375 में क्रैसक्स और जहूदा ने पाल्मा के यहूदी मंडल के अपने घर में रह कर के छह चार्ट तैयार किए।
1375 के आसपास निर्मित हुए कैटलन एटलस को ही विश्वास के साथ क्रैसक्स की रचना कहा जा सकता है। हालांकि शोधकर्ताओं के अनुसार पाँच अन्य ऐसे मानचित्र उपस्थित हैं जिनका श्रेय शायद क्रैसक्स, जहूदा या उनकी कार्यशाला में काम करने वाले किसी कर्मचारी को दिया जा सकता है। कैटलन एटलस की तरह ही ये पाँच मानचित्र (जिनमें से चार पोर्टोलन चार्ट हैं और एक मप्पा मुंदी का टुकड़ा) भी अहस्ताक्षरित और अदिनांकित हैं तथा इनके निर्माण की अवधि 1375 से 1400 के बीच अनुमानित की गई है।
जनपत्रकारिता
हाल के दिनों में मीडिया रिपोर्टिंग में मोबाइल फ़ोन के उपयोग से पत्रकारों और ग़ैर-पत्रकारों के बीच का रिश्ता बदलता दिख रहा है। इसके ज़रिए कोई भी रिपोर्टर की अहम भूमिका निभा सकता है। इसी की एक मिसाल अमरीका मे चले चुनाव अभियान और भारत में आए सूनामी आपदा में भी आम जमता द्वारा ली गई कैमराफ़ोन तस्वीरों और वीडियो क्लिप का इस्तेमाल समझा गया है। इसे ओपन-सोर्स जर्नलिज़्म या जनपत्रकारिता का नाम दिया जा रहा है।
२००५ में जनपत्रकारिता में तकनीक के उपयोग मिसाल बनी थी। लंदन में जुलाई में हुए बम हमलों के आरंभिक तस्वीरें वो थीं जो आम लोगों ने अपने मोबाइल फ़ोन के कैमरों से खींचे थे। इसी तरह उसी साल दिसंबर में लंदन के पास एक तेल डिपो में लगी भयानक आग की शुरूआती रिपोर्टिंग भी शौकिया पत्रकारों ने ही की।
भारत में भी हाल के दिनों में कई स्थानों में हुई भयंकर बारिश से मची तबाही की रिपोर्टिंग में आम लोगों के कैमरा फ़ोनों की अहम भूमिका रही है।
अनुसन्धान अभिकल्प एवं मानक संगठन
अनुसन्धान अभिकल्प एवं मानक संगठन (Research Design and Standards Organisation (RDSO)) भारत की एक अनुसंधान एवं विकास संस्था है जो रेल मंत्रालय के अन्तर्गत है। यह एक ISO 9001 संस्था है। यह संस्था रेलवे बोर्ड, क्षेत्रीय रेलवे तथा रेलवे के उत्पादन इकाइयों को रेलवे के उपकरणों के डिजाइन एवं मानकीकरण से सम्बन्धित तकनीकी सलाह देती है। यह रेलों से सम्बन्धित नई एवं उन्नत डिजाइनों का विकास करता है। इसका मुख्यालय लखनऊ में है। इसकी स्थापना सन् १९५२ में हुई थी और तब इसका नाम 'रेल परीक्षण एवं अनुसंधान केन्द्र' था।
मनोतकनीकी एकक की स्थापना वर्ष 1964 में रेलवे बोर्ड में हुई थी। बाद में अनुसंधान एवं विकास कार्य का दायरा बढ़ जाने के कारण इसे यातायात अनुसंधान स्कन्ध के अंग के रूप में अ0अ0मा0सं0 स्थानान्तरित कर दिया गया। वर्ष 1989 में यह स्वतंत्र निदेशालय बन गया। सम्प्रति यह निदेशालय कार्यकारी निदेशक/यातायात (मनोविज्ञान) के अन्तर्गत कार्यरत है।
निदेशालय का मुख्य लक्ष्य कर्मचारियों की कार्य निष्पादन क्षमता, कार्य सन्तुष्टि एवं अभिप्रेरणा को बढ़ाना तथा मानवीय भूल से होने वाली दुर्घटनाओं की रोकथाम है। इस परिप्रेक्ष्य में निदेशालय द्वारा यातायात संरक्षा की दृष्टि से महत्त्वपूर्ण कारकों पर शोध कार्य किया जाता है ताकि दुर्घटनाओं के कारणों को समझा जा सके। शोध द्वारा प्राप्त जानकारी के आधार पर ऐसे कार्यक्रमों का विकास एवं क्रियान्वयन किया जाता है जो मानव कारकों से होने वाली दुर्घटनाओं में कमी ला सकें।
मनोतकनीकी निदेशालय के प्रमुख कार्य निम्न है -
1. वैज्ञानिक कार्य विश्लेषण
2. अभिवृत्ति परीक्षणों का विकास एवं मानकीकरण
3. कार्मिकों की प्रशिक्षण आवश्यकताओं का आकलन एवं तदनुसार प्रशिक्षण कार्यक्रमों के विकास हेतु दिशा निर्देश
4. संगठनात्मक व्यवहार से संबंधित समस्याओं पर अनुसंधान
5. तनाव घटाने के कार्यक्रमों का विकास एवं आयोजन
6. मानव अभियांत्रिकी
एम॰ जे॰ अकबर
एम॰ जे॰ अकबर (अंग्रेजी: Mobashar Jawed Akbar,बांग्ला भाषा: মবাসের জাবেদ একবার) (जन्म: 11 जनवरी 1951) एक प्रमुख भारतीय पत्रकार, लेखक और राजनेता हैं। सम्प्रति वे भारत के विदेश मामलों के राज्य मंत्री (एमओएस) और मध्य प्रदेश से राज्यसभा में संसद सदस्य हैं। प्रधान मंत्री नरेंद्र मोदी ने ५ जुलाई २०१६ को उन्हें केंद्रीय मंत्रिपरिषद में शामिल किया था। अक्टूबर 2012 में अपने इस्तीफे तक वे लिविंग मीडिया समूह द्वारा प्रकाशित भारत के प्रमुख साप्ताहिक अंग्रेजी समाचार पत्रिका इंडिया टुडे के संपादकीय निदेशक रह चुके हैं। इस दौरान उन्हें मीडिया कंपनियों के संगठन तथा अंग्रेजी समाचार चैनल हेडलाइंस टुडे की देखरेख के लिए एक अतिरिक्त जिम्मेदारी भी मिली हुई थी।
उन्होने 2010 में साप्ताहिक समाचार पत्र "दि संडे गार्जियन" का शुभारम्भ किया और वे लगातार इसके प्रधान संपादक रहे। पूर्व के दिनों में वे दक्षिण भारत की प्रमुख अँग्रेजी पत्रिका "एशियन एज" के संस्थापक और वैश्विक परिप्रेक्ष्य के साथ इसके दैनिक मल्टी संस्करण भारतीय समाचार पत्र के प्रबंध निदेशक भी रह चुके हैं। वे हैदराबाद के दैनिक समाचार पत्र डेक्कन क्रॉनिकल के प्रधान संपादक रह चुके हैं।
उन्होने कई पुस्तकें लिखी है, जिसमें जवाहर लाल नेहरू की जीवनी "द मेकिंग ऑफ इंडिया" और कश्मीर पर आधारित "द सीज विदिन" चर्चित रही है। वे "दि शेड ऑफ शोर्ड" और "ए कोहेसिव हिस्टरी ऑफ जिहाद" के भी लेखक हैं। उनकी हाल ही में प्रकाशित पुस्तक "ब्लड ब्रदर्स" है, जिसमें भारत में घटनाओं की जानकारी और दुनिया, खासकर हिंदू-मुस्लिम के बदलते संबंधों के साथ तीन पीढ़ियों की गाथा है। उनकी यह पुस्तक "फ्रेटेली डी संग" के नाम से इतालवी में अनुवादित हुई है, जो 15 जनवरी 2008 को रोम में जारी किया गया था। पाकिस्तान में पहचान के संकट और वर्ग संघर्ष पर आधारित उनकी पुस्तक "" जनवरी 2012 में प्रकाशित हुई है।
अकबर राजनीति में भी सार्थक हस्तक्षेप रखते हैं। वे 1989 में भारतीय राष्ट्रीय कांग्रेस के उम्मीदवार के रूप में पहली बार बिहार के किशनगंज से लोकसभा के लिए चुने गए थे। वे किशनगंज से दो बार सांसद रहे हैं। साथ ही पूर्व प्रधानमंत्री राजीव गांधी के प्रवक्ता भी रहे हैं। मार्च 2014 में वे भारतीय जनता पार्टी में शामिल हुये हैं और वर्तमान में इस पार्टी के प्रवक्ता हैं।
१९८० यूईएफए कप फाइनल
१९८० यूईएफए कप फाइनल एक फुटबॉल मैच था, जो जर्मनी के बोरशिया मौनचेंगलाडबाख और इंग्टीराहेटी फ्रैंकफर्ट के बीच दो चरण मे खेला गया था। इंग्टीराहेटी फ्रैंकफर्ट अवे गोल नियम पर 3-3 से जीत हासिल की।